Til [navn på jeres sagsbehandler + kommune]

Vedr. [barnets navn og cpr-nr]

**Ansøgning om deltagelse i Decibels familiekursus for børn med høretab og deres familier**

[indsæt navn på kurset, dato, tid og sted mv.]

Vi vil gerne ansøge om dækning af deltagergebyr og transportudgifter til deltagelse i dette kursus, i alt kr. xxx – se vedlagte program og praktisk info om priser mm. [indsæt link/ vedlæg program mm. fra decibel.dk].

Formålet med kurset er at ruste os til at tackle de udfordringer, vores hverdag er præget af pga. [indsæt navn på barn]s høretab. Udfordringer vedr. høreteknik, sociale relationer, hverdagen i [skolen/børnehaven] samt auditiv og sproglig stimulering er eksempler på nogle af de områder, vi pga. [indsæt navn på barn]s høretab som familie står overfor i hverdagen. Socialstyrelsen anbefaler, at familier som vores tilbydes en indsats, som skal støtte os i at mestre de særlige udfordringer, der følger med, når man har et barn med høretab (se ”Rehabilitering og undervisning af børn og unge med tidligt konstateret høretab 0-18 år” s. 7, Socialstyrelsen, 2019). Decibels familiekursus rummer nyeste faglige viden formidlet af fagprofessionelle og målrettet hele vores familie og er netop tilrettelagt, så både vi som forældre, [navn på barn med høretab + evt. søskende] får mest muligt udbytte og støtte til at mestre de udfordringer, vi står overfor i hverdagen. Kurset er unikt, idet der ikke udbydes lignende tilbud indenfor sundhedsvæsenet, og er derfor nødvendigt for os at deltage i, når vi skal tilegne os den nødvendige nye viden om høretab. Socialstyrelsen anbefaler også, at familier som vores bliver støttet i at deltage i aktiviteter og netværk, der giver os mulighed for at mødes med ligestillede familier og udveksle erfaringer (se ”Rehabilitering og undervisning af børn og unge med tidligt konstateret høretab 0-18 år” s. 27, Socialstyrelsen, 2019) – og da vi ikke i hverdagen har mulighed for at knytte kontakt til andre familier i samme situation, er Decibels kursus en nødvendig platform for dette.

Udbytte for os som forældre: Kurset vil give os ny faglig viden, praktiske råd og mulighed for erfaringsudveksling gennem foredrag, debatter og drøftelser i mindre grupper, så vi bliver klædt på til at håndtere de udfordringer, der følger med at have et barn med høretab. På kurset formidles nyeste faglige viden om høretab og høreteknologi fra fagprofessionelle, bl.a. om [indsæt relevant emne fra kursusprogrammet]. Denne viden er ikke tilgængelig andre steder, og det er derfor nødvendigt for os at komme afsted, hvis vi skal tilegne os opdateret viden om høretab, der kan hjælpe os med at håndtere og forebygge de udfordringer, [navn på barn] står overfor pga. sit høretab. Konkret står vi lige nu overfor, at [indsæt situation, jeres barn med høretab skal i gang med – som f.eks. skolestart, skift i institution, social udfordring el.lign.], og derfor er det nødvendigt for os at få ny viden om [indsæt konkret programpunkt fra kursus-programmet, der hænger sammen med den aktuelle udfordring/situation, I lige har nævnt. Kom gerne med flere eksempler. Det vigtigste er her, at I får bygget bro mellem jeres egen situation og kursets specifikke indhold. Eksempel: Konkret står vi lige nu overfor, at vores barn skal til at starte engelskundervisning i skolen, og derfor har vi brug for specifik viden om, hvordan vi som forældre bedst muligt støtter indlæringen af fremmedsprog hos børn med høretab, og hvilke særlige udfordringer, vi skal være opmærksomme på i den forbindelse. Disse redskaber kan vi opnå via følgende workshop på kurset: ”Høretab og fremmedsprog”).

Udbytte for [navn på barn + evt. søskende]: [Indsæt navn på barn med høretab] vil i løbet af kurset møde andre børn og unge med høretab og skabe vigtige relationer til andre i samme situation. Det er vigtigt for udviklingen af [barnets navn]s identitetsudvikling og arbejde med at håndtere et liv med høretab, at [han/hun] møder andre børn i samme situation og får mulighed for at spejle sig i positive rollemodeller, der mestrer en hverdag med høretab. Et netværk med ligesindede og mulighed for at spejle sig i ældre rollemodeller vil hjælpe med at forebygge, at [barnets navn] senere hen udvikler yderligere vanskeligheder som følge af social udsathed eller andre problemstillinger relateret til høretabet.

Vi ønsker at søge om dækning af vores udgifter efter Servicelovens § 11, fordi vores deltagelse i kurset vil sætte os i stand til at støtte [barnets navn] i hans/hendes udvikling ved at få mere viden om, hvordan vi håndterer de særlige vanskeligheder, høretabet medfører. Kurset vil dermed indgå som en del af den målrettede og forebyggende indsats, vi har brug for på grund af [navn på barn]s høretab og det medfølgende behov for særlig støtte. Alternativt ønsker vi at søge om dækning af udgifterne til kursusdeltagelse efter Servicelovens § 41, fordi [navn på barn]s høretab udgør en betydelig og varigt nedsat funktionsevne, der er har alvorlige følger i [navn på barns] hverdag. Vi har udelukkende behov for deltagelse i kurset pga. høretabet, og udgiften er derfor en nødvendig merudgift ved vores forsørgelse af [navn på barn].

Med venlig hilsen

[navn og kontaktoplysninger]